KOMISSION TÄYTÄNTÖÖNPANOASETUS (EU) 2022/695,

annettu 2 päivänä toukokuuta 2022,

Euroopan parlamentin ja neuvoston direktiivin 2006/22/EY soveltamissääntöjen vahvistamisesta kuljetusyritysten riskiluokituksen yhteisen laskentakaavan osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon asetusten (EY) N:o 561/2006 ja (EU) N:o 165/2014 ja direktiivin 2002/15/EY täytäntöönpanoa koskevista vähimmäisedellytyksistä siltä osin kuin on kyse tieliikenteen sosiaalilainsäädännöstä sekä neuvoston direktiivin 88/599/ETY kumoamisesta 15 päivänä maaliskuuta 2006 annetun Euroopan parlamentin ja neuvoston direktiivin 2006/22/EY (1) ja erityisesti sen 9 artiklan 1 kohdan toisen alakohdan,

sekä katsoo seuraavaa:

(1) Unionin tieliikennelainsäädännön toimiva ja kustannustehokas täytäntöönpano on ensiarvoisen tärkeää liikenneturvallisuuden, kuljettajien työolojen ja sosiaalisen suojelun parantamiseksi ja oikeudenmukaisen kilpailun varmistamiseksi maantiekuljetusyritysten välillä.

(2) Jäsenvaltioiden käyttöön ottamat kansalliset riskiluokitusjärjestelmät, joilla valvontatoimet pyritään kohdentamaan paremmin suuririskisiin yrityksiin, perustuvat erilaisiin kansallisiin laskentamenetelmiin. Tämä vaikeuttaa riskipisteitä koskevien tietojen vertailtavuutta ja vaihtoa rajat ylittävän täytäntöönpanon yhteydessä.

(3) Direktiivin 2006/22/EY 9 artiklan 1 kohdan toisessa alakohdassa edellytetään, että komissio vahvistaa täytäntöönpanosäädöksillä yhteisen kaavan, jolla yrityksen riskiluokitus lasketaan.

(4) Komission olisi tätä kaavaa määritellessään otettava huomioon kaikki rikkomiset, jotka voivat vaikuttaa yritysten riskiluokitukseen, mukaan lukien Euroopan parlamentin ja neuvoston asetuksen (EY) N:o 561/2006 (2), Euroopan parlamentin ja neuvoston asetuksen (EU) N:o 165/2014 (3) ja Euroopan parlamentin ja neuvoston direktiivin 2002/15/EY (4) saattamiseksi osaksi kansallista lainsäädäntöä annettujen kansallisten säännösten rikkomiset sekä Euroopan parlamentin ja neuvoston asetuksen (EY) N:o 1071/2009 (5) 6 artiklassa tarkoitetut rikkomiset.

(5) Yhteisessä kaavassa olisi otettava huomioon esiintyneiden rikkomusten lukumäärä, vakavuus ja tiheys, tarkastusten tulokset, jos rikkomuksia ei ole havaittu, sekä se, onko maantiekuljetusyritys käyttänyt asetuksen (EU) N:o 165/2014 II luvun mukaista älykästä ajopiirturia kaikissa ajoneuvoissaan.

(6) Yrityksen riskiluokituksen yhteisen laskentakaavan pitäisi edistää merkittävästi täytäntöönpanokäytäntöjen yhdenmukaistamista kaikkialla unionissa varmistamalla, että kaikkia kuljettajia ja kuljetusyrityksiä kohdellaan yhdenvertaisesti sovellettavien unionin sääntöjen mukaisten tarkastusten ja seuraamusten osalta.

(7) Jos tässä asetuksessa säädettyihin toimenpiteisiin liittyy henkilötietojen käsittelyä, se olisi tehtävä henkilötietojen ja yksityisyyden suojaa koskevan unionin oikeuden mukaisesti, etenkin Euroopan parlamentin ja neuvoston asetuksen (EU) 2016/679 (6) ja soveltuvin osin Euroopan parlamentin ja neuvoston direktiivin 2002/58/EY (7) mukaisesti.

(8) Tässä asetuksessa säädetyt toimenpiteet ovat asetuksen (EU) N:o 165/2014 42 artiklan 1 kohdalla perustetun komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Kuljetusyrityksen riskiluokituksen yhteinen laskentakaava ja sen soveltamista koskevat vaatimukset vahvistetaan liitteessä.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä toukokuuta 2022. Komission puolesta Puheenjohtaja Ursula VON DER LEYEN

(1) EUVL L 91, 29.3.2019, s. 45.

(2) Euroopan parlamentin ja neuvoston asetus (EY) N:o 561/2006, annettu 15 päivänä maaliskuuta 2006, tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta (EUVL L 102, 11.4.2006, s. 1).

(3) Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).

(4) Euroopan parlamentin ja neuvoston direktiivi 2002/15/EY, annettu 11 päivänä maaliskuuta 2002, maantieliikenteen liikkuvissa tehtävissä toimivien henkilöiden työajan järjestämisestä (EYVL L 80, 23.3.2002, s. 35).

(5) Euroopan parlamentin ja neuvoston asetus (EY) N:o 1071/2009, annettu 21 päivänä lokakuuta 2009, maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta (EUVL L 300, 14.11.2009, s. 51).

(6) Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (EUVL L 119, 4.5.2016, s. 1).

(7) Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (EYVL L 201, 31.7.2002, s. 37).